**Camau a No****dwyd i Gefnogi Gwelliant yn y Dyfodol**

Fel cyngor, rydym yn ceisio ‘Uchafu dysgu a sgiliau i bawb er mwyn creu Blaenau Gwent llewyrchus, sy'n ffynnu ac yn gydnerth’. Ochr yn ochr â'r cyraeddiadau niferus y manylwyd arnynt trwy gydol yr adroddiad hwn, rydym yn cydnabod y bydd gofyn datblygu'r meysydd canlynol, a'u gwella, ymhellach. Yn ein Hunanasesiad nesaf, byddwn yn cynnwys manylion sut yr ydym wedi symud y camau gweithredu hyn yn eu blaenau yn ystod 2023/24.

* Gwella cyfraddau presenoldeb a chyrhaeddiad a lleihau gwaharddiadau o'r ysgol yn y sectorau Cynradd ac Uwchradd;
* Canolbwyntio ar lefelau uwch o gaffaeliad iaith a darllen yn gyffredinol, ond yn enwedig ymhlith ein plant ifanc iawn yn y blynyddoedd cynnar;
* Canolbwyntio ar wella cyflymder y newid i Ysgolion Sy'n Peri Pryder;
* Datblygu gweledigaeth a strategaeth ar gyfer y ddarpariaeth ADY yn y dyfodol;
* Ymateb i argymhellion Arolygiad diweddar Estyn;
* Parhau i fonitro lefelau cyrhaeddiad a rhagori arnynt;
* Canolbwyntio ar wella cyflymder y newid i Ysgolion Sy'n Peri Pryder;
* Cynyddu’r capasiti ym Mhen-Y-a River Centre a lleihau'r lleoliadau y tu allan i'r sir, ac yn ei dro bydd hyn yn lleihau'r golled ariannol flynyddol;
* Monitro materion cyllid yn ymwneud â chludiant o'r cartref i'r ysgol;
* Sicrhau cyllid allanol ar gyfer rhaglenni'r Gronfa Gymdeithasol Ewropeaidd e.e. Ysbrydoli;
* Monitro lleoedd a digonolrwydd pob ysgol yn agos, defnyddio data yn fwy effeithiol er mwyn goleuo cynllunio hirdymor;
* Parhau i archwilio'r cyfle am ofod diwydiannol newydd ar draws y fwrdeistref;
* Cefnogi'r gymuned i ennill y sgiliau iawn ar gyfer byd sy'n newid a meithrin y gallu ar gyfer dysgu gydol oes;
* Symud ymlaen gyda'r gwaith o ddatblygu CiNER a Regain 2 i gefnogi twf a buddsoddiad yn yr ardal; a
* Gweithio i wella ein gallu i gystadlu ar draws y DU ymhellach.

Fel cyngor, rydym yn ceisio ‘Ymateb i'r argyfwng natur a hinsawdd a galluogi cymunedau cysylltiedig’. Ochr yn ochr â'r cyraeddiadau niferus y manylwyd arnynt trwy gydol yr adroddiad hwn, rydym yn cydnabod y bydd gofyn datblygu'r meysydd canlynol, a'u gwella, ymhellach. Yn ein Hunanasesiad blynyddol nesaf, byddwn yn cynnwys manylion sut yr ydym wedi symud y camau gweithredu hyn yn eu blaenau yn ystod 2023/24.

* Bydd ein grŵp Hinsawdd yn gweithio i flaenoriaethu camau gweithredu yn y cynllun Datgarboneiddio er mwyn gweithio tuag at gyflawni Targedau Sero Net Llywodraeth Cymru sef lleihad o 63% erbyn 2030, lleihad o 89% erbyn 2050 a lleihad o 100% erbyn 2050;
* Parhau i weithio tuag at yr argymhellion a wnaed gan ein cynulliad hinsawdd;
* Parhau i gefnogi'r ymgyrch genedlaethol i fynd i'r afael â thipio anghyfreithlon (Ddim yn Olwg Da);
* Parhau i gyflawni'r Prosbectws Ynni o ran y diddordeb mewn datblygu ynni ar draws y fwrdeistref er mwyn hwyluso cyflenwad o ynni adnewyddadwy i fodloni anghenion ynni'r dyfodol yn yr ardal gan gynnwys ystyried prosiectau cynhyrchu gwynt a hydro; a
* Pharhau i weithio tuag at gyrraedd targed ailgylchu statudol Llywodraeth Cymru o 70% erbyn 2024-25.

Fel cyngor ein nod y 'Grymuso a chefnogi cymunedau i fod yn ddiogel, annibynnol a chydnerth’. Ochr yn ochr â'r cyraeddiadau niferus y manylwyd arnynt trwy gydol yr adroddiad hwn, rydym yn cydnabod y bydd gofyn datblygu'r meysydd canlynol, a'u gwella, ymhellach. Yn ein Hunanasesiad nesaf, byddwn yn cynnwys manylion sut yr ydym wedi symud y camau gweithredu hyn yn eu blaenau yn ystod 2023/24.

* Ailsefydlu a chryfhau rhwydweithiau ymgysylltu sydd eisoes yn bodoli yn ogystal â sefydlu cyfleoedd newydd er mwyn i bobl gymryd rhan;
* Sicrhau bod camau gweithredu Strategaeth Lleihau Plant sy'n Derbyn Gofal yn Ddiogel 2020 – 2025 yn cael eu monitro, eu gweithredu a'u hadolygu'n rheolaidd;
* Parhau i weithredu'r cynllun gweithredu rhanbarthol er mwyn bodloni anghenion a nodwyd yn yr Asesiad o Anghenion y Boblogaeth;
* Symud ymlaen gydag unrhyw beth a ddysgwyd yn yr adroddiad ar ganlyniadau y gofynnwyd amdano gan Arolygiaeth Gofal Cymru ynghylch y broses Cyfraith Gyhoeddus;
* Sicrhau bod cymorth ataliol ar gael i oedolion a'u gofalwyr di-dâl, sy'n hyrwyddo annibyniaeth bersonol ac yn ei chynnal; a
* Rhoi cymorth i'r rheiny y mae'r argyfwng costau byw yn effeithio arnynt trwy gamau gweithredu a nodwyd gan y Grwpiau Costau Byw i Aelodau a Swyddogion.

Fel cyngor, rydym yn ceisio bod yn ‘Gyngor uchelgeisiol a blaengar yn darparu gwasanaethau o ansawdd uchel ar yr adeg gywir ac yn y lle cywir’. Ochr yn ochr â'r cyraeddiadau niferus y manylwyd arnynt trwy gydol yr adroddiad hwn, rydym yn cydnabod y bydd gofyn datblygu'r meysydd canlynol, a'u gwella, ymhellach. Yn ein Hunanasesiad nesaf, byddwn yn cynnwys manylion sut yr ydym wedi symud y camau gweithredu hyn yn eu blaenau yn ystod 2023/24.

* Meithrin dealltwriaeth well o'r rhwystrau i fynediad at ddatrysiadau digidol yn ein cymunedau a datblygu cymorth ar gyfer y rheiny sy'n dymuno gwella'u sgiliau digidol;
* Ymgysylltu'n effeithiol ar draws y sefydliad, gyda phartneriaid a grwpiau allweddol er mwyn datblygu’r Cynllun Cydraddoldeb Strategol newydd;
* Symud y Strategaeth Ymgysylltiad a Chyfranogiad yn ei blaen er mwyn sicrhau bod llais y gymuned yn cael ei ystyried wrth gynllunio a dod i benderfyniadau;
* Ymateb i argymhellion gan Gomisiynydd y Gymraeg;
* Sefydlu trefniadau diogelu ymhellach ar draws y Cyngor cyfan;
* Symud Strategaeth y Gweithlu yn ei blaen, gan gynnwys ystyried recriwtio a chadw ar draws y Cyfarwyddiaethau; a
* Gweithio i leihau lefelau salwch ar draws y Cyngor.